
Nr.642 Data 02.11.2011                                                                                             APROBAT,



  
                                                                                               PRIMAR 

                                                                                                                        GHEORGHE CIUHANDU     

R E F E R A T

privind modificarea şi aprobarea Organigramei şi Statului de funcţii ale  Serviciului pentru Protecţia Copilului şi Familiei Timişoara 

Prin Hotărârea Consiliului Local al Municipiului Timişoara nr.183/25.05.2010 Serviciul pentru Protecţia Copilului şi Familiei s-a reorganizat ca serviciu cu personalitate juridică, păstrându-se sediul, codul fiscal 18271380, contul şi ştampila proprie şi personalul existent, şeful serviciului fiind ordonator terţiar de credite, aprobându-se totodată, Regulamentul de Organizare şi Funcţionare, Organigrama şi Statul de funcţii.

Având în vedere rezultatele concursului/examenului de promovare în gradul profesional imediat superior celui deţinut, organizat în perioada 25.10.2011 – 27.10.2011, pentru funcţionarii publici din cadrul Serviciului pentru Protecţia Copilului şi Familiei Timişoara;

In conformitate cu prevederile art.64 alin. (2) din Legea nr.188/1999 privind Statutul funcţionarilor publici: „(2) Promovarea în funcţia publică de execuţie în gradul profesional imediat superior celui deţinut de funcţionarul public se face prin concurs sau examen, organizat semestrial de către autorităţile şi instituţiile publice, prin transformarea postului ocupat de funcţionarul public ca urmare a promovării concursului sau examenului. Fişa postului funcţionarului public care a promovat în funcţia publică se completează cu noi atribuţii şi responsabilităţi sau, după caz, prin creşterea gradului de complexitate a atribuţiilor exercitate.”


În conformitate cu prevederile art.125 alin. (1) din H.G. nr.611/2008 pentru aprobarea normelor privind organizarea şi dezvoltarea carierei funcţionarilor publici: “(1) Funcţionarii publici pot promova într-un grad profesional superior pe bază de examen sau concurs, în limita funcţiilor publice rezervate promovării din planul de ocupare a funcţiilor publice şi în limita fondurilor bugetare.


Având în vedere considerentele expuse propunem următoarele modificări în structura funcţiilor publice, ca urmare a promovării în gradul profesional, după cum urmează:

· un post consilier juridic, clasa I, gradul profesional asistent în consilier juridic, clasa I, gradul profesional principal;

· un post consilier clasa I, gradul profesional asistent în consilier  clasa I, gradul profesional principal;

Având în vedere prevederile art. 111 din Legea nr.188/1999 (r2) privind Statutul funcţionarilor publici şi în urma analizei făcute asupra posturilor de natură contractuală care presupun exercitarea unor atribuţii ce implică exercitarea prerogativelor de putere publică la nivelul Serviciului pentru Protecţia Copilului şi Familiei, ne-am adresat Agenţiei Naţionale a Funcţionarilor Publici pentru acordarea avizului privind stabilirea funcţiilor publice la Serviciul pentru Protecţia Copilului şi Familiei din subordinea Direcţiei de Asistenţă Socială Comunitară Timişoara.


În data de 30.09.2011 s-a primit avizul Agenţiei Naţionale a Funcţionarilor Publici cu nr.903621/27.09.2011 pentru stabilirea  a 3 funcţii publice de execuţie, prin transformare din posturi de natură contractuală, precum şi transformarea unui funcţii publice de execuţie de nivel inferior în funcţie publică de execuţie de nivel superior.
Luănd în considerate cele menţionate mai sus, propunem următoarele modificări:

· un post asistent social în regim contractual, într-o funcţie publică consilier, clasa I, gradul asistent;

· un post contabil II în regim contractual, într-o funcţie publică referent, clasa III, gradul superior;

· un post asistent social în regim contractual vacant, într-o funcţie publică consilier, clasa I, gradul asistent;
· un post referent III funcţie publică, în consilier, clasa I, gradul asistent, funcţie publică .
În conformitate cu prevederile din Anexa I cap.II lit.L art.4 alin.(2) din Legea-cadru nr.284/2010 privind salarizarea unitară a personalului plătit din fonduri publice şi ca urmare a rezultatelor concursului/examenului organizat în periada 18.10.2011 – 20.10.2011, pentru promovarea personalului contractual în funcţia corespunzătoare studiilor absolvite, propunem transformarea a 2 posturi de referent II, în asistent social debutant. Totodată propunem transformarea unui post vacant de personal contractual, referent IA într-un post de inspector de specialitate II.
Având în vedere cele expuse, în baza art.36 alin.(2) lit.a) şi alin.(3) lit.b) din Legea 215/2001 privind administraţia publică locală.
PROPUNEM:
1. Modificarea şi aprobarea Organigramei şi a Statului de Funcţii ale Serviciului pentru Protecţia Copilului şi Familiei Timişoara, conform anexei nr.1 şi nr.2.
                  Viceprimar,                                              

      Director executiv adjunct,

                      Gabriela Cristina Curuţ                                           

